
	1.
	Noteikumu projekts
 Latvijas Republikas valdības un Izraēlas Valsts valdības līgums par sadarbību veselības un medicīnas jomā
	Priekšlikums
1. Noteikumu projekta nosaukumu izteikt šādā redakcijā: "Par Latvijas Republikas valdības un Izraēlas Valsts valdības līgumu par sadarbību veselības un medicīnas jomā”.
2. Noteikumu projektu papildināt ar 4.punktu, kuru izteikt šādā redakcijā: "Līdz ar līguma spēkā stāšanos spēku zaudē Ministru kabineta 2009.gada 3.novembra noteikumi Nr.1279 "Par Latvijas Republikas valdības un Izraēlas Valsts valdības līgumu par sadarbību veselības jomā" (Latvijas Vēstnesis, 178, 10.11.2009.)", kā arī attiecīgi precizēt anotācijas 4.sadaļu.
Piedāvātā redakcija
Par Latvijas Republikas valdības un Izraēlas Valsts valdības līgumu par sadarbību veselības un medicīnas jomā
	Juris Žuravļovs (ĀM)

	2.
	Anotācija (ex-ante)
Anotācijas (ex-ante) nosaukums
	Priekšlikums
Anotācijas nosaukumu izteikt šādā redakcijā: Tiesību akta projekta "Par Latvijas Republikas valdības un Izraēlas Valsts valdības līgumu par sadarbību veselības un medicīnas jomā” sākotnējās ietekmes (ex-ante) novērtējuma ziņojums (anotācija).
Piedāvātā redakcija
Tiesību akta projekta "Par Latvijas Republikas valdības un Izraēlas Valsts valdības līgumu par sadarbību veselības un medicīnas jomā” sākotnējās ietekmes (ex-ante) novērtējuma ziņojums (anotācija).
	Juris Žuravļovs (ĀM)

	3.
	Anotācija (ex-ante)
1.2. Mērķis
	Priekšlikums
Mērķa apraksta 1. teikumā vārdu salikumā "Izraēlas Valsts" vārdu "valsts" lietot ar lielo burtu, jo tas ir Izraēlas Valsts oficiālais nosaukums.
Piedāvātā redakcija
Līguma mērķis ir veicināt sadarbību veselības jomā starp Latvijas Republiku un Izraēlas Valsti.
	Juris Žuravļovs (ĀM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Alternatīvo risinājumu apraksta sadaļu izteikt šādā redakcijā: "Izraēlai pabeidzot iekšējās procedūras, stājas spēkā 2009. gadā parakstītais starpvaldību līgums, uz kā pamata iespējams parakstīt arī starpresoru sadarbības plānu. Izraēlas puses ieskatā 2009. gadā parakstītā līguma iekšējo procedūru pabeigšana nav iespējama, ņemot vērā noilgumu."
Piedāvātā redakcija
Izraēlai pabeidzot iekšējās procedūras, stājas spēkā 2009. gadā parakstītais starpvaldību līgums, uz kā pamata iespējams parakstīt arī starpresoru sadarbības plānu. Izraēlas puses ieskatā 2009. gadā parakstītā līguma iekšējo procedūru pabeigšana nav iespējama, ņemot vērā noilgumu.
	Juris Žuravļovs (ĀM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Pašreizējās situācijas aprakstā 3. teikumu izteikt šādi: "2023. gada sākumā Izraēla piedāvāja noslēgt starpministriju sadarbības plānu, atsaucoties uz spēkā nestājušos līgumu, vienlaikus informējot, ka ar 2009. gadā parakstīto līgumu saistīto iekšējo procedūru pabeigšana Izraēlā ir maz ticama."
Piedāvātā redakcija
2009. gada 10. novembrī Izraēlā tika parakstīts Latvijas Republikas valdības un Izraēlas Valsts valdības līgums par sadarbību veselības jomā. Līgums nav stājies spēkā, jo Izraēlas puse nav pabeigusi iekšējās procedūras. 2023. gada sākumā Izraēla piedāvāja noslēgt starpministriju sadarbības plānu, atsaucoties uz spēkā nestājušos līgumu, vienlaikus informējot, ka ar 2009. gadā parakstīto līgumu saistīto iekšējo procedūru pabeigšana Izraēlā ir maz ticama. Veselības ministrija piedāvāja vispirms noslēgt jaunu starpministriju sadarbības līgumu, vienojoties par turpmākajām sadarbības jomām.
	Juris Žuravļovs (ĀM)

	6.
	MK sēdes protokollēmuma projekts
 Noteikumu projekts "Latvijas Republikas valdības un Izraēlas Valsts valdības līgums par sadarbību veselības un medicīnas jomā"
	Priekšlikums
Protokollēmuma nosaukumu izteikt šādā redakcijā: Noteikumu projekts "Par Latvijas Republikas valdības un Izraēlas Valsts valdības līgumu par sadarbību veselības un medicīnas jomā”.
Piedāvātā redakcija
Noteikumu projekts "Par Latvijas Republikas valdības un Izraēlas Valsts valdības līgumu par sadarbību veselības un medicīnas jomā”
	Juris Žuravļovs (ĀM)

	7.
	Starptautiskā līguma projekts latviešu valodā
Latvijas Republikas valdības un Izraēlas Valsts valdības līgums par sadarbību veselības un medicīnas jomā
	Priekšlikums
Lai nodrošinātu latviešu un angļu valodas tekstu autentiskumu, kā arī to, lai korekti atspoguļotu līguma spēkā stāšanās un līguma izbeigšanas procedūras:
1) 10.panta otro daļu izteikt šādā redakcijā: "Līgums stāsies spēkā pēdējā rakstiskā paziņojuma datumā, ar kuru pa diplomātiskajiem kanāliem informē, ka ir izpildītas iekšējās procedūras, kas nepieciešamas, lai šis līgums stātos spēkā, un tas būs spēkā neierobežotu laiku."
2) 10.panta trešo daļu izteikt šādā redakcijā: "Jebkura līgumslēdzēja puse var jebkurā laikā izbeigt līgumu, rakstiski paziņojot par tā izbeigšanu otrai pusei, izmantojot diplomātiskos kanālus. Šādā gadījumā šis līgums tiek izbeigts, kad pagājuši seši (6) mēneši no paziņojuma par līguma izbeigšanu datuma."
Piedāvātā redakcija
10.panta otro daļu izteikt šādā redakcijā: "Līgums stāsies spēkā pēdējā rakstiskā paziņojuma datumā, ar kuru pa diplomātiskajiem kanāliem informē, ka ir izpildītas iekšējās procedūras, kas nepieciešamas, lai šis līgums stātos spēkā, un tas būs spēkā neierobežotu laiku."
10.panta trešo daļu izteikt šādā redakcijā: "Jebkura līgumslēdzēja puse var jebkurā laikā izbeigt līgumu, rakstiski paziņojot par tā izbeigšanu otrai pusei, izmantojot diplomātiskos kanālus. Šādā gadījumā šis līgums tiek izbeigts, kad pagājuši seši (6) mēneši no paziņojuma par līguma izbeigšanu datuma."
	Juris Žuravļovs (ĀM)



